Дани Мусовски

Даниел „Дани“ Мусовски (роден на 30 ноември 1995 година, во Хендерсон) — американски фудбалер со македонско потекло, напаѓач на Сиетл Саундерс.

Биографија
Мусовски е роден во Хендерсон, Невада, од родители со македонско потекло.

Во април 2025 година, тој се верил со својата девојка Ники Класен.

Клупска кариера
На 10 јануари 2018 година, Мусовски бил избран како вкупно 30-ти пик на МЛС Супердрафтот 2018 од Сан Хосе Ертквејкс. Тој потпишал договор со клубот на 1 март 2018 година и веднаш бил позајмен на филијалата на Сан Хозе во УСЛ лигата, Рино 1868, заедно со соиграчот исто така избран на Супердрафтот, Мохамед Тиао. Своето деби како професионалец, Мусовски го имал влегувајќи како замена во второто полувреме на местото на Крис Вехан во поразот на Рино со 4–3 од Свуп Парк Ренџерс на 17 март 2018 година. Својот прв професионален гол го постигнал веќе во својот втор настап на 24 март 2018 година, во ремито 1–1 против Лас Вегас Лајтс, натпревар во кој подоцна бил исклучен. Мусовски бил отпуштен од Сан Хосе по завршувањето на сезоната 2018.

На 17 јануари 2019 година, Мусовски трајно му се приклучил на Рино 1868, каде на 23 натпревари постигнал 11 гола во УСЛ.

На 10 декември 2019 година, Мусовски потпишал договор со ФК Лос Анџелес, со што добил нова шанса да игра во МЛС. Тој го имал своето деби за клубот на 13 јули 2020 година, во натпревар против Хјустон Дајнамо во рамките на „МЛС се враќа“ турнирот влегувајќи како замена за Адама Диоманде во 79-тата минута. На 2 септември 2020 година, Мусовски го постигнал својот прв гол за Лос Анџелес во победата од 5–1 над неговиот поранешен клуб Сан Хосе Ертквејкс. На 11 октомври 2020 година, Мусовски постигнал два гола во победата од 3–1 над Сиетл Саундерс.

Во јуни 2021, Мусовски заедно со уште 4 играчи на Лос Анџелес бил позајмен во Лас Вегас Лајтс. Својот прв гол за клубот го постигнал во поразот со 3-1 од Сакраменто Репаблик во УСЛ. 

Титули
 Сиетл Саундерс
Куп на лигите : 1 
 2025

Наводи

 Надворешни врски 

Дани Мусовски на soccerway
Дани Мусовски на transfermarkt

Категорија:Американски фудбалери
Категорија:Македонски фудбалери
Категорија:Фудбалери на ФК Сан Хосе Ертквејкс
Категорија:Фудбалери на ФК Лос Анџелес
Категорија:Фудбалери на ФК Реал Солт Лејк
Категорија:Фудбалери на ФК Сиетл Саундерс
Категорија:Живи луѓе
Категорија:Родени во 1995 година
Категорија:Американци со македонско потекло